Toimintasuunnitelma 2021

Porvoon vanhempainyhdistykset ry Föräldraföreningar i Borgå rf (POFF) on koulurajat ylittävä kuntakohtainen vanhempainyhdistys.

Olemme kunnan yhteistyökumppani kodin ja koulun yhteistyössä edistäen vanhempien mielipiteiden esiin tuomista koulutusta ja kasvatusta koskevissa kysymyksissä, vahvistaen kodin ja koulun yhteistyötä sekä edistäen kasvatusyhteistyötä, yhteisöllisyyttä ja lasten hyvinvointia.

Olemme vuorovaikutteinen, vaikuttava ja osallistuva. Viestimme aktiivisesti opetukseen ja kasvatukseen liittyvistä asioista erityisesti Porvoossa, edistämme porvoolaisten vanhempainyhdistysten yhteistyötä, käymme avointa keskustelua koulutus- ja sivistysjohdon, muiden viranomaisten ja kunnallisten päättäjien kanssa, teemme esityksiä näkemiemme uudistusten eteenpäin viemiseksi ja osallistumme lasten ja nuorten hyvinvoinnin edistämiseen toiminta-alueella.  Lähtökohtamme on rakentava. Uskomme yhteistyön voimaan.

POFF on Suomen vanhempainliiton jäsen ja kaksikielisenä yhdistyksenä teemme yhteistyötä myös Hem och Skolan kanssa.

Tavoitteet vuonna 2021

1. Olemme rakentava yhteistyöntekijä – ja meidät myös sellaisena tunnistetaan.
2. Olemme läsnä koulujen ja koululaisten arjessa (painopisteet lukutaito ja yhteisöllisyys)
3. Tiivistämme yhteistyötä omien jäsenyhdistystemme kesken
4. Nostamme vanhempaintoiminnan näkyvyyttä vahvalla viestinnällä
5. Vaikutamme aktiivisesti kodin ja koulun yhteistyöhön kuntatasolla sekä Suomen vanhempainliitossa

Keinot tavoitteiden saavuttamiseksi

1. Olemme rakentava yhteistyöntekijä – ja meidät myös sellaisena tunnistetaan.

* Olemme aktiivisesti lukuisissa työryhmissä ja käymme säännöllisiä keskusteluja eri toimijatahojen kanssa
* Keskustelujen lähtökohta on ratkaisuja etsivä selkeästä tahtotilasta huolimatta
* Tuomme esiin lapsen, kodin ja koulun yhteistyön parhaan

1. Olemme läsnä koulujen ja koululaisten arjessa
   * Toteutamme projekteja ja tempauksia, jotka näkyvät koulujen ja perheiden arjessa
   * Yhteisöllisyyden / kiusaamattomuuden vuosi 2021 erilaisin toteutuksin mm. kaveritaitopolku, kiusaamattomuuskävely, Olet tärkeä-kirjoituskilpailu, kirjailijavierailu ja kaveritaitokilpailu, teemakeskusteluilta vanhemmille, asiantuntijakirjoitukset.
   * Lukutaitoteema porvootasoisesti: Read Hour kaikille porvoolaisille ala- ja yläkouluille, yhteistyö kaupungin lukutaitotiimin kanssa, tuki lasten lukutaidon tukemiselle, kotien osallistaminen erilaisin haastein.
   * Koulunsa päättävien muistamiset, erilaiset haasteet, joulukorttikamppis koulujen ja päiväkotien kanssa palvelutaloissa ja kotihoidon asiakkaina olevien mummojen ja vaarien ilahduttamiseksi.
2. Tiivistämme yhteistyötä omien jäsenyhdistystemme kesken
   * Vierailemme säännöllisesti jäsenyhdistystemme kokouksissa, 4-6 krt vuodessa
   * Järjestämme yhteisen teeman ympärille 1-2 tapahtumaa kuten varainhankintakoulutus, kiusaamattomuus
3. Nostamme vanhempaintoiminnan näkyvyyttä vahvalla viestinnällä
   * Säännöllinen Facebook-viestintä, tavoittavuus 10 000 / kk; jaot myös jäsenyhdistyksistä
   * Uutiskirje 6-8 krt vuodessa
   * Näkökulmia-kirjoitussarja
   * Vinkkaamme kiinnostavista, ajankohtaisista asioista paikallismedialle
   * Teemme kannanottoja sekä annamme lausuntoja meille tärkeistä asioista
   * Seuraamme aktiivisesti vanhempaintoimintaan liittyvää keskustelua toiminta- ja vaikuttamismalleineen muualla Suomesta ja jaamme tietoa eteenpäin
   * Osallistumme näyttävästi Porvoon Päiville; teemme vanhempaintoimintaa näkyväksi, tapaamme vanhempia ja muita toimijoita
4. Vaikutamme aktiivisesti kodin ja koulun yhteistyöhön kuntatasolla sekä Suomen vanhempainliitossa
   * Tapaamme säännöllisesti sivistystoimen ja koulutusjohdon edustajia
   * Järjestämme jäsenyhdistysten ja sivistysjohdon yhteisen tapaamisen toimintavuoden aikana
   * Edustukset jatkuvat Lasten ja nuorten osallisuus ja vaikuttaminen-työryhmässä, ravitsemustyöryhmässä, varko-työryhmässä, liikenneturvallisuustyöryhmässä, kaupungin sisäilmatyöryhmässä ja Lapsiystävällinen kunta- työryhmässä.
   * Kehitämme yhteistyötämme sidosryhmien kanssa (esim. vanhemmat, vanhempainyhdistykset, opettajat, rehtorit, sivistysjohto, kuntapäättäjät, OAJ, MLL, nuorisovaltuusto, nuorisopalvelut)
   * Edustamme Suomen Vanhempainliiton liittokokouksessa porvoolaisia vanhempainyhdistyksiä
   * Porvoon vanhempainyhdistyksestä on edustaja Suomen vanhempainliiton johtokunnassa
   * Kannustamme kouluja ottamaan osaa Kodin ja Koulun Päivän viettoon (syyskuu)

Hallinto ja talous

Yhdistyksen ylin päättävä elin on vuosikokous. Vuosikokous valitsee hallituksen, joka johtaa yhdistystä lain, yhdistyksen sääntöjen ja vuosikokouksen päätösten mukaan. Yhdistyksellä on yksi sääntömääräinen vuosikokous. Sen lisäksi voidaan yhdistyksen kokous kutsua koolle tarvittaessa.

Hallitus kokoontuu toimintavuoden aikana noin kahdeksan (8) kertaa. Hallituksen kokoukset ovat avoimia kaikille vanhempaintoiminnasta kiinnostuneille.

Yhdistyksen hallitus hoitaa yhdistyksen taloutta vuosikokouksessa hyväksytyn talousarvion mukaan. Jäsenmaksua ei vuonna 2021 peritä. Uusilta jäseniltä peritään 10 € liittymismaksu. Kannatusjäsenmaksu on 50 €. Yhdistys hakee myös avustuksia toiminta- ja tapahtumakuluihinsa.